е приложим ratione temporis само за вноса, който се извършва на тази дата или след нея.
 (17)
 Към момента на влизане в сила на регламента за отмяната на 1 октомври 2017 г. Комисията продължаваше да провежда разследвания относно това дали издадените преди тази дата фактури във връзка с ангажимента са в съответствие с ангажимента и счете за целесъобразно да започне нови разследвания във връзка с фактури, издадени докато ангажиментът все още е бил в сила. За целите на тези разследвания митническо задължение възникваше от момента на приемане на декларацията за допускане за свободно обращение: а) когато се установи по отношение на внос, фактуриран от участващи в ангажимента дружества, че не са изпълнени едно или повече от условията по ангажимента; или б) когато с регламент или решение, в който/което се посочват конкретни сделки, Комисията констатира, че ангажиментът е нарушен, и обяви съответните фактури във връзка с ангажимента за недействителни. По същия начин фактурите, издадени преди 1 октомври 2017 г. при стария режим, които са приети като търговски фактури за внос, извършен на 1 октомври 2017 г. или след тази дата, могат да бъдат обявени за недействителни.
 (18)
 С Регламент за изпълнение (ЕС) 2018/1551 (16) и Регламент за изпълнение (ЕС) 2019/1329 (17) Комисията обяви за недействителни фактурите, издадени от трима производители износители в нарушение на ангажимента, докато той все още е бил в сила.
 Г. НАБЛЮДЕНИЕ НА ПРОИЗВОДИТЕЛИТЕ ИЗНОСИТЕЛИ
 (19)
 На основание член 8, параграфи 7 и 9 и член 14, параграф 7 от основния антидъмпингов регламент и член 13, параграфи 7 и 9 и член 24, параграф 7 от основния антисубсидиен регламент Комисията бе уведомена за наличието на доказателства по отношение на спазването на ангажимента от страна на Wuxi Suntech, представени от това дружество на митническите органи на Германия. Комисията извърши допълнителен анализ на информацията, предоставена ѝ от Wuxi Suntech в съответствие с неговите задължения за отчитане.
 (20)
 В констатациите, посочени в съображения 21—23 по-долу, се разглеждат твърденията за нарушения на ангажимента от страна на Wuxi Suntech, докато той все още е бил в сила.
 Д. ОСНОВАНИЯ ЗА ОБЯВЯВАНЕ НА ФАКТУРИТЕ ВЪВ ВРЪЗКА С АНГАЖИМЕНТА ЗА НЕДЕЙСТВИТЕЛНИ
 (21)
 Докато ангажиментът е бил в сила, Wuxi Suntech е имало трима свързани вносители в Съюза, а именно Suntech Power Deutschland GmbH („Suntech Deutschland“) в Германия, Suntech Power Italy Co, Srl („Suntech Italy“) в Италия и Suntech Europe France („Suntech France“) във Франция. Тези дружества са записани в ангажимента като страни, свързани с Wuxi Suntech. Wuxi Suntech никога не е предявявало искане за оттегляне на ангажимента по отношение на тези свързани страни.
 (22)
 През 2018 г. във връзка със съдебно дело C-226/18 (18) Комисията е получила информация, че няколко фактури от 2014 г., издадени от Wuxi Suntech на Suntech Deutschland, са били представени за митническо оформяне в Германия, без изобщо да бъдат отчетени пред Комисията като препродажби в рамките на ангажимента, като по този начин се нарушават условията на ангажимента, описани в съображения 9 и 12 по-горе.
 (23)
 След извършване на обстойна проверка в рамките на системата за наблюдение на ангажимента Комисията установи наличието